Іон Кіку

Іон Кіку (; нар. 28 лютага 1972, с. Пыржалцень, Каларашскі раён, Малдаўская ССР, СССР) — малдаўскі дзяржаўны дзеяч, спецыяліст у галіне фінансаў. Міністр фінансаў Рэспублікі Малдова з 10 снежня 2018 па 8 чэрвеня 2019. Прэм’ер-міністр Рэспублікі Малдова з 14 лістапада 2019 па 23 снежня 2020.

 Біяграфія 
Нарадзіўся 28 лютага 1972 года ў сяле Пыржалцень Каларашскага раёна Малдаўскай ССР.

У 1994 скончыў факультэт менеджменту Акадэміі эканамічных навук Малдовы. Валодае рускай, англійскай і французскай мовамі.

У 2005—2006 — дырэктар Галоўнага ўпраўлення структурных рэформаў Міністэрства эканомікі і гандлю Рэспублікі Малдова, саветнік першага віцэ-прэм’ер-міністра Зінаіды Грачанай.

З 1 сакавіка 2006 па 2008 — намеснік Міністра фінансаў Рэспублікі Малдова. 12 снежня 2007 прысвоены чын: «I ранг, дзяржаўны саветнік Рэспублікі Малдова III класа».

З 4 красавіка 2008 па 9 верасня 2009 г. — галоўны дзяржаўны саветнік па эканамічных пытаннях і знешняй палітыцы прэм’ер-міністра Рэспублікі Малдова Зінаіды Грачанай.

Таксама займаў пасаду старшыні Савета стратэгічнага развіцця медыцынскага ўніверсітэта імя Мікалая Тэстэміцану, працаваў кансультантам па кіраванні дзяржаўнымі фінансамі ў розных праектах.

З 2 студзеня па 12 снежня 2018 — генеральны сакратар Міністэрства фінансаў.

З 10 снежня 2018 па 8 чэрвеня 2019 — міністр фінансаў Рэспублікі Малдова.

З ліпеня па лістапад 2019 — саветнік па эканамічных пытаннях Прэзідэнта Рэспублікі Малдова Ігара Дадона.

 Прэм’ер-міністр 
12 лістапада 2019 года Парламент Малдовы вынес вотум недаверу Ураду. За дадзенае рашэнне прагаласавала 52 дэпутата з 101. Прычынай для вынясення вотуму стала ініцыятыва кабінета міністраў па змяненні заканадаўства, якія вызначаюць працэдуру абрання Генеральнага пракурора МалдовыПравительство Молдавии ушло в отставкуПарламент Молдавии отправил в отставку правительство Санду.

13 лістапада Ігар Дадон вылучыў кандыдатуру Кіку на пасаду прэм’ер-міністра МалдовыГлава Молдавии выдвинул на пост премьера своего советника Иона Кику. 14 лістапада парламент краіны прызначыў ягоПарламент Молдовы назначает новое правительство.

У той жа дзень Кіку абвясціў, што яго ўрад «выканае ўсе абавязацельствы дзяржавы перад знешнімі партнёрамі і міжнароднымі фінансавымі арганізацыямі, перш за ўсё МВФ і Сусветным банкам»Молдавский парламент утвердил Кику на должности премьер-министра страны. Падчас прызначэння Ігар Дадон назваў яго «тэхнакратам, прафесіяналам, які не быў членам якой-небудзь палітычнай партыі», хоць Кіку насамрэч быў саветнікам прэзідэнтаПарламент Молдовы утвердил новое «технократическое» правительство. На наступны дзень ён быў прадстаўлены супрацоўнікам Дзяржаўнай канцылярыіДодон представил нового премьер-министра Иона Кику и ряд новых министров. У склад урада Кіку з урада Санду быў прызначаны толькі Павел Войка, які змяніў пасаду міністра абароны на пасаду міністра ўнутраных спраў.

20 лістапада наведаў Маскву з першым рабочым візітам, дзе правёў перамовы са Старшынёй Урада Расійскай Федэрацыі Дзмітрыем МядзведзевымНовый премьер-министр Молдовы Чику планирует посетить Москву в конце этой недели.Российско-молдавские переговоры. Дмитрий Медведев провел переговоры с Премьер-министром Республики Молдова Ионом Чику..

16 сакавіка 2020 года для забеспячэння палітычнай падтрымкі ўраду Кіку, фракцыі ПСРМ і ДПМ сфармавалі ў Парламенце Малдовы кіруючую большасць (да гэтага, з 14 лістапада 2019, пасля развалу кааліцыі ПДС, ПППГП і сацыялістаў, Партыя сацыялістаў з’яўлялася кіруючай у Парламенце меншасцю). Пагадненне аб стварэнні кааліцыі прывяло да кадравых перамен ва ўрадзе — 4 з 9 міністэрскіх і 1 з 2 віцэ-прэм’ерскага партфеляў (па рэінтэграцыі) былі аддадзены ДПМ: эканомікі і інфраструктуры, замежных спраў і еўрапейскай інтэграцыі, абароны і адукацыі, культуры і даследаванняўСоглашение о коалиции привело к кадровым перестановкам в правительстве МолдовыВ Молдове социалисты и демократы сформировали парламентское большинствоПрезидент Молдавии утвердил новых членов кабмина — вернулись демократы.

З сярэдзіны чэрвеня 2020 г. пасля пераходу шэрагу дэпутатаў з фракцыі ДПМ у парламенцкую групу «Про-Малдова», урад Кіку зноў стаў урадам меншасці — кааліцыя ПСРМ і ДПМ у парламенце складалі 50 дэпутатаў супраць апазіцыі з 51 дэпутата.

 Сям’я 
Жанаты, трое дзяцей.

 Крыніцы 

 Спасылкі 
 Кто он — Ион Кику, кандидат в премьеры, предложенный президентом Молдовы  // sputnik.md

Катэгорыя:Прэм’ер-міністры Малдовы
Катэгорыя:Эканамісты паводле алфавіта
Катэгорыя:Палітыкі XXI стагоддзя
Катэгорыя:Міністры фінансаў Малдовы